وەزارەتی دووەمی ئەحمەد حەسەن بەکر

دووەم وەزارەتی ئەحمەد حەسەن بەکر دووەم وەزارەت بوو کە دوای ڕووخانی حکوومەتی عەبدولکەریم قاسم لە شۆڕشی سەرۆکایەتی عەبدولسەلام عارف پێکھێنرا.

لە ١١ی ئایاری ساڵی ١٩٦٣ یەکەم حکوومەتی ئەحمەد حەسەن بەکر دەستی لەکارکێشایەوە و عەبدولسەلام محەممەد عارف سەرۆکی کۆمار ئەرکی پێکھێنانی حکوومەتی نوێ لە ١٢ی ئایاری ١٩٦٣ دا بە ئەحمەد حەسەن بەکر.

 گۆڕانکاری لە وەزارەتەکان 
 دەستلەکارکێشانەوەی دوو وەزیرە کوردەکە 
وەزیری دەوڵەت فوئاد عارف و بابا عەلی شێخ مەحموود، وەزیری کشتوکاڵ، بەھۆی وەستانی چارەسەری پرسی کورد دەستیان لەکارکێشایەوە.

 ھەموارکردنەوەکانی ٢١ی ئاب 
لە ٢١ی ئابی ١٩٦٣ فەرمانێکی سەرۆکایەتی دەرچوو کە تێیدا ھاتبوو:
 دانانی دکتۆر مەحموود محەممەد حومسی وەک وەزیری بازرگانی لەجێی شووکری سالح زەکی.

 ھەموارکردنەوەکانی مانگی تشرینی یەکەم 
سێ وەزیر دەستلەکارکێشانەوەیان پێشکەش کرد: ناجی تالیب، وەزیری پیشەسازی؛ ڕەجەب عەبدولمەجید، وەزیری کارە گشتییەکان و نیشتەجێکردن؛ و د. محەممەد جەواد عەبوسی، وەزیری دارایی. لە ٧ی تشرینی یەکەمی ١٩٦٣ دەستلەکارکێشانەوەکانیان قبوڵکرا و ئەم وەزیرانەی خوارەوە بۆ پۆستە وەزارییەکان لە خوارەوە دەستنیشانکران:
 وەزیری کارە گشتییەکان و نیشتەجێکردن: حەمید خەلخال عەلوان
 وەزیری کار و کاروباری کۆمەڵایەتی: حەمدی عەبدولمەجید جاسم ئەلعانی (لە شوێنی حەمید خەلخال عەلوان)
 وەزیری دارایی: سەلمان عەبدولڕەزاق ئەلئەسوەد (لە شوێنی محەممەد جەواد ئەلبووسی، کە دەستی لەکارکێشایەوە)
 وەزیری کشتوکاڵ: محەممەد عەممار ڕاوی
 وەزیری داد: کامیل خەتیب (جێگەی مەھدی سالح دوولعی)
 وەزیری دەوڵەت بۆ کاروباری ئەوقاف: مەھدی سالح دوولعی

 ھەموارکردنەوەکانی مانگی تشرینی دووەم 
لە تشرینی یەکەمی ساڵی ١٩٦٣ دەسەڵاتدارانی سووریا ڕێگریان لە گەڕانەوەی بەشێک لە سەرکردەکانی پارتی بەعس کرد بۆ عێراق، جێگری سەرۆکوەزیران عەلی ساڵح ئەلسەعدی و وەزیری کار و کاروباری کۆمەڵایەتی حەمدی عەبدولمەجید بە فڕۆکەی سەربازی گواسترانەوە بۆ مەدرید، پاشان ئەمین ئەلحەفێز، میشل ئەفلاق، و یوسف زوەیین سەردانی بەغدایان کرد و لەگەڵ ئەحمەد حەسەن بەکر و ساڵح مەھدی عەماش کۆبووەوە، و بڕیاردرا وەزیری ناوخۆ حازم جەواد و وەزیری دەرەوە تالیب ئەلشەبیب لە کارەکانیان دووربخرێنەوە.Historical Dictionary of Iraq - إدموند غريبالتاريخ الإسلامي، الجزء الحادي عشر: بلاد العراق 1342-1411هـ 1924 - 1991م، محمود شاكر شاكر الحرستانيتاريخ الوزارات العراقية في العهد الجمهوري - الجزء السادس، أ.د. جعفر عباس حمادي

لە ١٦ی تشرینی دووەمی ساڵی ١٩٦٣ فەرمانێک دەرچوو کە پۆستی وەزاری بە وەکالەت بۆ ئەحمەد حەسەن بەکر سەرۆک وەزیران و ژمارەیەک وەزیر دیاریکرا، بەم شێوەیە:
 ئەحمەد حەسەن بەکر وەک سەرۆک وەزیران بە وەکالەت و وەزیری ناوخۆ.
 لیوا ساڵح مەھدی عەمماش وەک وەزیری بەرگری بە وەکالەت و وەزیری دەرەوە.
٭ بەڕێز حەمید خاڵخاڵ وەک وەزیری نیشتەجێکردن بە وەکالەت و وەزیری کار و کاروباری کۆمەڵایەتی.
 د. ئەحمەد عەبدولسەتتا جەواری وەک وەزیری پەروەردە بە وەکالەت و وەزیری گواستنەوە.
 د. محموود محەممەد حومسی وەک وەزیری ئابووری بە وەکالەت و وەزیری پیشەسازی.
 بەڕێز مەھدی دوولعی وەک وەزیری داد بە وەکالەت و وەزیری ئیرشاد.

لە ١٨ی تشرینی دووەمی ١٩٦٣، لە بزووتنەوە کە حیزبی بەعسی ڕووخاند، لە کارەکەی دوورخرایەوە، و ئەحمەد حەسەن بەکر پۆستی جێگری سەرۆکی کۆماری وەرگرت.
 سەرچاوەکان